turjo4nis/wikipedia-bn-dump-20250701 huggingface dataset:
পিপলান তহসিল

পিপলান তহসিল (), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগ তহসিল। তহসিলটি ২টি পৌরসভা কমিটি এবং ১২টি ইউনিয়নের কাউন্সিলসহ গঠন করা হয় - যার মধ্যে একটি রাজধানী শহর লিয়াকতবাদও রয়েছে। ৬ম বাড়িগণনা এবং ২০১৭ সালের জনসংখ্যা হিসাব অনুযায়ী, পিপলান তহসিলের মোট জনসংখ্যা ছিল প্রায় ৪০৩,৯৩৭ জন এর মত, যার মধ্যে গ্রামীণ এলাকায় ৩০৭,৭২৯ জন বসবাস করে এবং শহুরে এলাকায় ৯৬,২০৯ জন এর মত বসবাস করে থাকে।

প্রশাসন বিভাগ
পিপলানের তহসিল প্রশাসনিকভাবে দুটি পৌরসভা কমিটি রয়েছে, একটি এমসি পিপলান এবং অপরটি  মসি কুন্ডিয়ান। 
এবং ১২টি ইউনিয়ন পরিষদ রয়েছে, নিম্নে তার তালিকা দেওয়া হল।

 অালুওয়ালি
 ডাব বালুচান
 দোয়াবা
 কাঁচা গুজরাত
 চক নং ৭ এমএল হাফিজ ওয়ালা
 হার্নোলি
 হারনালি
 খোলা খানকাহ সিরাজিয়া
 কুন্ডিয়ান
 চক নং ৪ ডিবি
 তিব্বা মেহরবান শাহ
 ভিচবিন বালা
 কুন্ডিয়ান

কুন্ডিয়ান
কুন্ডিয়ান পিপলানের সবচেয়ে জনবহুল শহর।

আরো দেখুন
 আফগানিস্তানের জেলা

তথ্যসূত্র

মিয়ানওয়ালী জেলা
সিস্টেমডি

সিস্টেমডি (লেখা হয় systemd) হলো গ্নু/লিনাক্স অপারেটিং সিস্টেমের জন্যে মৌলিক বিল্ডিং ব্লক সরবরাহ করা একটি সফটওয়্যার স্যুট। অন্যান্য বৈশিষ্ট্যের মধ্যে রয়েছে "সিস্টেম ও সার্ভিস ম্যানেজার", ইউজার স্পেস বুটস্ট্রেপ ও বুটের পর সিস্টেম প্রক্রিয়া ব্যবস্থাপনার জন্যে ব্যবহৃত একটি ইনিট সিস্টেম।

সিস্টেমডির অন্যতম প্রধান লক্ষ্য হলো লিনাক্স ডিস্ট্রিবিউশনসমূহের মধ্যে প্রাথমিক কনফিগারেশন ও আচরনের সমন্বয়করণ। এটি ইউনিক্স সিস্টেম ভি ও বিএসডি ইনিট সিস্টেমের একটি বিকল্প। ২০১৫ সাল থেকে অধিকাংশ লিনাক্স ডিস্ট্রিবিউশন সিস্টেমডি পরিগ্রহণ করেছে। এটাকে বর্তমানে দি ফ্যাক্টো স্ট্যাটাস হিসেবে গণ্য করা হয়।

সিস্টেমডি নামটি ডেমন নামকরণের ইউনিক্স রীতি অনুসরণ করেছে।

তথ্যসূত্র

বহিঃসংযোগ 

 
 
 Rethinking PID 1

লিনাক্স কার্নেল-সম্পর্কিত সফটওয়্যার
লিনাক্স সফটওয়্যার
ফুটপাথ (২০০৩-এর চলচ্চিত্র)

ফুটপাথ () হল ২০০৩ সালে মুক্তিপ্রাপ্ত একটি ভারতীয় বলিউড অপরাধ থ্রিলার চলচ্চিত্র। ছবিটির পরিচালক হলেন বিক্রম ভট্ট। ছবিতে মুখ্য ভূমিকায় অভিনয় করেন আফতাব শিবদাসানি, রাহুল দেব, বিপাশা বসু এবং নবাগত অভিনেতা ইমরান হাশমি। ছবিটি বক্স অফিসে সাফল্য অর্জন করতে ব্যর্থ হয়েছিল।

কাহিনি-সারাংশ
অর্জুন সিং (আফতাব শিবদাসানি) এবং তার প্রতিবেশী রঘু শ্রীবাস্তব (ইমরান হাশমি) ও শেখর শ্রীবাস্তব (রাহুল দেব) নামে দুই ভাই মুম্বই শহরের একটি গ্যাংস্টার-কবলিত এলাকার বাসিন্দা। অর্জুনের বাবা ছিলেন ইউনিয়ন নেতা। তিনি খুন হন। তখন রঘু ও শেখর অর্জুনকে তার মৃত্যুর প্রতিশোধ নিতে বলে। তারা একটা তলোয়ার জোগাড় করে। তারপর খুনিদের খুঁজে বের করে তাদের হত্যা করে। অর্জুনকেই পুলিশ এই গণহত্যার ব্যাপারে প্রধান অপরাধী মনে করে। রঘু ও শেখর তাকে দিল্লি চলে যেতে বলে। অর্জুন সেখানে মোহন কুমার শর্মা নাম নিয়ে এক রিয়েল এস্টেট এজেন্ট হিসেবে নতুন জীবন শুরু করে। কয়েক বছর পর অর্জুন যখন মুম্বইতে ফিরে আসে, তখন রঘু ও শেখর দুই হাত বাড়িয়ে তাকে স্বাগত জানায়। তারা এখন নিজেদের সামর্থ্যে গ্যাংস্টারে পরিণত হয়েছে। শ্রীবাস্তবদের বোন সঞ্জনাকে (বিপাশা বসু) ভালোবাসত অর্জুন। দীর্ঘ বিচ্ছেদের পর তার সঙ্গে আবার জোড়া লাগাল সে। সঞ্জনা চায় তার দুই দাদা আর অর্জুন অপরাধের পথ ছেড়ে সৎভাবে জীবনযাপন করুক। অর্জুন তার সঙ্গে সম্মত হয়। দুই ভাইয়ের মধ্যে রঘু একটু নরম মনের। তাকে সৎ পথে আনার চেষ্টা করে অর্জুন। খানিকটা সফলও হয়। তার পিছনে অবশ্য আরও একটা কারণ ছিল। রঘু একজন বিদ্যালয় শিক্ষিকার প্রেমে পড়েছিল এবং সে বলেছিল অপরাধ জগৎ থেকে বেরিয়ে না এলে সে রঘুর সঙ্গে কোনওরকম সম্পর্ক স্থাপনে রাজি নয়। রঘু যখন আন্তরিকভাবেই সৎ পথে আসার চেষ্টা করছে। সেই সময় শেখরের দেওয়া একটা খবরে সে পুরোপুরি ভেঙে পড়ে – যে অর্জুনের সঙ্গে তার দেখা হয়েছে, এই অর্জুন সেই অর্জুন নয়। আসলে সে এক সাদা পোষাকের পুলিশ অফিসার। তার উদ্দেশ্য যেনতেনপ্রকারেণ ওদের গ্রেফতার করা।

কলাকুশলী
আফতাব শিবদাসানি – অর্জুন সিং / মোহন কুমার শর্মা
ইরফান খান - শেখ
বিপাশা বসু – সঞ্জনা শ্রীবাস্তব সিং
ইমরান হাশমি – রঘু শ্রীবাস্তব
রাহুল দেব – শেখর শ্রীবাস্তব
অনুপ সোনি – পুলিশ ইনস্পেক্টর সিং
অপর্ণা তিলক – শালিনী (ইংরেজি শিক্ষিকা)
অনুপমা বর্মা - পামেলা
আরিফ জাকারিয়া – শ্যাম

তথ্যসূত্র

বহিঃসংযোগ 
 

হিন্দি ভাষার চলচ্চিত্র
২০০৩-এর চলচ্চিত্র
ভারতীয় চলচ্চিত্র
২০০০-এর দশকের হিন্দি ভাষার চলচ্চিত্র
মুম্বইয়ের পটভূমিতে চলচ্চিত্র
ভারতে সংঘবদ্ধ অপরাধ সম্পর্কে চলচ্চিত্র
নাদিম-শ্রাবণ সুরারোপিত চলচ্চিত্র
ভারতীয় চলচ্চিত্রের পুনর্নির্মাণ
বিক্রম ভট্ট পরিচালিত চলচ্চিত্র
১৯৩১–৩২ লা লিগা

১৯৩১–৩২ লা লিগা মৌসুমটি ১৯৩১ সালের ২২শে নভেম্বর তারিখে শুরু হয় এবং ১৯৩২ সালের ৩রা এপ্রিল তারিখে সমাপ্ত হয়। স্পেনীয় দ্বিতীয় প্রজাতন্ত্র অনুসারে সকল ক্লাব তাদের নাম থেকে রয়্যাল পৃষ্ঠপোষকতাকে বাদ দিয়ে এবং তাদের লোগো হতে মুকুট অপসারণ করে এই মৌসুমে অংশগ্রহণ করে।

অ্যাথলেতিক বিলবাও লা লিগার বর্তমান চ্যাম্পিয়ন ছিল, কিন্তু মাদ্রিদ তাদের অসাধারণ খেলার মাধ্যমে লা লিগার ইতিহাসে প্রথমবারের মতো শিরোপা ঘরে তুলতে সক্ষম হয়।

দলের তথ্য

লীগ টেবিল

ফলাফল

তথ্যসূত্র
লা লিগা সর্বোচ্চ গোলদাতা ১৯৩১–৩২

বহিঃসংযোগ
এলএফপি ওয়েবসাইট

লা লিগার মৌসুম
১৯৩২–৩৩ লা লিগা

১৯৩২–৩৩ লা লিগা মৌসুমটি ১৯৩২ সালের ২৭শে নভেম্বর তারিখে শুরু হয় এবং ১৯৩৩ সালের ২৮শে মার্চ তারিখে সমাপ্ত হয়। এই মৌসুমে, বেতিস প্রথম আন্দালুসিয় ক্লাব হিসেবে লা লিগায় অংশগ্রহণ করে।

মাদ্রিদ এই আসরে শিরোপা জয়লাভের মধ্যে দিয়ে টানা দুই লা লিগার শিরোপা ঘরে তুলতে সক্ষম হয়।

দলের তথ্য

লীগ টেবিল

ফলাফল

তথ্যসূত্র

লা লিগা সর্বোচ্চ গোলদাতা ১৯৩২–৩৩

বহিঃসংযোগ
এলএফপি ওয়েবসাইট

লা লিগার মৌসুম
আব্বা খেল

আব্বাখেল পাকিস্তানের পাঞ্জাব প্রদেশের মিয়ানওয়ালী জেলার একটি গ্রাম ও ইউনিয়ন পরিষদ।

আব্বাখেলে ঘটনাপ্রবাহ 
২০০২ সালে এই এলাকাটি কুখ্যাতি অর্জন করেছিল; যেখানে ৪জন খুনের শিকার হন এবং ৮টি পরিবারের মেয়েদের জিম্মি করে "ক্ষতিপূরণ" হিসাবে অর্থ আদায় করার নামে চাদাবাজির নাম ওঠে আসে।

তথ্যসূত্র 

মিয়ানওয়ালী জেলার ইউনিয়ন পরিষদ
মিয়ানওয়ালী জেলার জনবহুল স্থান
আলুওয়ালী

আলুওয়ালী (), পাকিস্তান পাঞ্জাব প্রদেশের মিয়ানওয়ালী জেলার একটি ছোট শহর গ্রাম এবং ইউনিয়ন পরিষদ। এটি জেলার রাজধানী মিয়ানওয়ালী থেকে প্রায় ৩৯ কিলোমিটার (রাস্তা) উত্তরে অবস্থিত। এটি পিপলান তহসিল থেকে 32°21'57N 71°24'5E দ্রাঘিমাংশে এ অবস্থিত এবং সিন্ধু নদীর তীরে অবস্থিত। আলুওয়ালীতে ৪০,০০০ জন এর উপর জনসংখ্যা রয়েছে বলে ধারণা করা হয়। এটি পাকিস্তান পারমাণবিক শক্তি কমিশন কমপ্লেক্স থেকে প্রায় ৭ কিলোমিটার দূরে অবস্থিত।

তথ্যসূত্র 

মিয়ানওয়ালী জেলার ইউনিয়ন পরিষদ
মিয়ানওয়ালী জেলার জনবহুল স্থান
হাঁস-বাঁশ

হাঁস-বাঁশ (সিলেটি: ꠀꠡ ꠀꠞ ꠛꠣꠡꠞ ꠔꠞꠈꠣꠞꠤ) যা মূলত হাঁস ও বাঁশের কোড়ল দিয়ে প্রস্তুত একপ্রকার তরকারি, যা বাংলাদেশের সিলেট অঞ্চলের একটি জনপ্রিয় খাবার। সিলেটি রন্ধনশৈলীর মধ্যে এটি একটি অন্যতম ঐতিহ্যবাহী এবং সুস্বাদু খাবার। যদিও এটি তরকারি হিসেবে সকল এলাকায় সমানভাবে প্রচলিত না।

কচি বাঁশ প্রথম খাদ্য হিসেবে কারা খেতে শুরু করেছিল তা সঠিকভাবে জানা না গেলেও অনেক ঐতিহাসিক তথ্য প্রমাণ থেকে পাওয়া যায় যে চীনারা অনেক আগে থেকে এটি খেয়ে আসছে। মুখরোচক এই খাবারটি তান্দুরি দিয়েও খাওয়া হয়। হাঁস বাঁশের তরকারি স্বাদে কম ঝাঁঝালো।

উপকরণ 
হাঁসের মাংস, বাঁশের মোচা, বিভিন্ন প্রকার মসলা যেমন- পেঁয়াজ কুচানো, রসুনবাটা, আদাবাটা, জিরাগুঁড়া, গরম মসলা, হলুদ, মরিচ, পাঁচ ফোড়ন এবং লবণ পরিমাণমতো, সাথে দই, টমেটো, সরিষা বাটা ও অল্প পরিমাণে বাদামবাটা, কাচামরিচ এবং তেল।

রন্ধন প্রণালী 
পাত্রে তেল গরম করে তাতে কুচানো পেঁয়াজ দিতে হয়। পেঁয়াজ একটু নরম হয়ে আসলে আদা, রসুন, বাদাম ও সরিষা ঢেলে দিয়ে নাড়তে হয়। এগুলো একটু ভাজা ভাজা হলে বাকি মসলা দিয়ে কষিয়ে নিতে হয়। 
এরপর অল্প পরিমাণ পানি দিয়ে চামড়া ছড়ানো হাঁসের মাংস ছোট ছোট টুকরো করে পাত্রে ঢেলে দিতে হয়। মাংস সিদ্ধ হলে কাচামরিচ ও বাঁশকুচি ঢেলে চুলার আঁচ কমিয়ে পাত্রটিকে কিছুক্ষন ঢেকে রাখতে হয়। অতঃপর পাত্রে পাঁচফোড়ন ছড়িয়ে দিয়ে এবং পছন্দ অনুযায়ী গুঁড়া দুধ পানিতে মিশিয়ে কিছুক্ষন রেখে চুলা থেকে নামিয়ে নিতে হয়।

আরও দেখুন 
 বাংলাদেশি রন্ধনশৈলী

তথ্যসূত্র 

বাংলাদেশী রন্ধনশৈলী
খাদ্য ও পানীয় সংস্কৃতি
সিলেটি রন্ধনশৈলী
তরকারি পদ
হাঁসের পদ
ডিগবয় তেল শোধনাগার

অসম অয়েল কোম্পানি লিমিটেড ১৯০১ সালে ডিগবয় তেল শোধনাগার স্থাপন করেছিল। ইন্ডিয়ান অয়েল কর্পোরেশন লিমিটেড (আইওসি) ১৯৮১ সাল থেকে অসম অয়েল কোম্পানি লিমিটেডের তেল শোধনাগার ও বিপণন ব্যবস্থার পরিচালনা গ্রহণ করে এবং পৃথক বিভাগ তৈরি করে। এই বিভাগে শোধনাগার এবং বিপণন উভয় ব্যবস্থা আছে। ডিগবয় তেল শোধনাগারে তেল পরিশোধন ক্ষমতা ছিল ০.৫০ এমএমটিপিএ (প্রতি বছর মিলিয়ন মেট্রিক টন)। ১৯৯৬ সালের জুলাই মাসে তেল শোধনাগারের আধুনিকায়নের মাধ্যমে রিফাইনারির পরিশোধন ক্ষমতা ০.৬৫ এমএমটিপিএ-তে বৃদ্ধি পেয়েছিল। ১৯৯৯ সালে ১,৭০,০০০ টিপিএ ক্ষমতার নতুন বিলম্বিত কোকিং ইউনিট চালু করা হয়েছিল। মাইক্রোক্রিস্টালাইন মোম উৎপাদন বৃদ্ধির জন্য একটি নতুন সলভেন্ট ডাইভ্যাক্সিং ইউনিট স্থাপন করা হয়েছিল এবং ২০০৩ সালে এটি চালু করা হয়েছিল। ২০০২ সালে ডিজেলের মান উন্নত করার জন্য তেল শোধনাগারটি হাইড্রোট্রিটার-ইউওপি স্থাপন করেছে। আধুনিকায়নের পরে এমএসকি ইউনিট চালু করা হয়েছে। তেল শোধনাগার একটি নতুন টার্মিনাল ২০১৬ দ্বারা সম্পন্ন করা হবে বলে আশা করা হয়।

ইতিহাস
ডিগবয় তেল শোধনাগার ভারতের তেল শিল্পের জন্মস্থান হিসাবে পরিচিত। এটি ১১ ই ডিসেম্বার ১৯০১ সালে চালু করা হয়েছিল। এটি এশিয়ার প্রথম তেল শোধনাগার এবং এখনও সবচেয়ে পুরনো কর্মক্ষম তেল শোধনাগারগুলির মধ্যে একটি। ১৮৬৭ সালে  ডিগবয় এলাকায় রেলওয়ে লাইন স্থাপন করার সময় খনিজ তেলের খনিটি দুর্ঘটনাক্রমে আবিষ্কৃত হয়। এটি তিনসুকিয়া জেলার ঘন তরল হিসাবে মাটির গভীর থেকে বেরিয়ে আসে। ১৮৮২ সালে তেলের জন্য খনন শুরু হয় এবং ১৯০১ সালে ডিগবয়তে শোধনাগারটি স্থাপিত হয়।

তথ্যসূত্র

বহিঃসংযোগ
Digboi Refinery - Our Second Century
Article on Discover Far East

ভারতের তেল শোধনাগার
১৯০১-এ ভারতে প্রতিষ্ঠিত
আসাম ভিত্তিক কোম্পানি
সোনামুখী বিধানসভা কেন্দ্র

সোনামুখী (বিধানসভা কেন্দ্র) ভারতের পশ্চিমবঙ্গ রাজ্যের  বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৮ নং সোনামুখী বিধানসভা (এসসি) কেন্দ্রটি সোনামুখী পৌরসভা, সোনামুখী সমষ্টি উন্নয়ন ব্লক এবং বেলাত-রসুলপুর, বীরসিংহ, হামিরপুর, নারায়ণপুর এবং পাত্রসায়র গ্রাম পঞ্চায়েত গুলি পাত্রসায়র সমষ্টি উন্নয়ন ব্লক গুলির অন্তর্গত।

সোনামুখী বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর নীরেশ বাগদী সোনামুখী বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের দীপালি সাহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুখেন্দু খাঁ ২০০১ সালে তৃণমূল কংগ্রেসের দীপালী সাহাকে পরাজিত করেন। সিপিআই (এম) এর হারাধন বাউড়ি ​​১৯৯৬ সালে কংগ্রেসের পুলকেশ সাহাকে এবং ১৯৯১ সালে কংগ্রেসের সস্তিধর বাগদীকে পরাজিত করেন। সিপিআই (এম) এর সুখেন্দু খাঁ ১৯৮৭ সালে কংগ্রেসের কল্লোল সাহাকে পরাজিত করেন, ১৯৮২ সালে কংগ্রেসের সস্থি বাউড়িকে ​​এবং ১৯৭৭ সালে জনতা পার্টির কানাই সাহাকে পরাজিত করেন।

১৯৫১-১৯৭২
কংগ্রেসের গুরুপদ খাঁ ১৯৭২ সালে জয়ী হন। সিপিআই (এম) এর সুখেন্দু খাঁ ১৯৭১ এবং ১৯৬৯ সালে জয়ী হন। কংগ্রেসের কে. সাহা ১৯৬৭ সালে জয়ী হন। ১৯৬২ এবং ১৯৫৭ সালে সোনামুখি কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, কংগ্রেসের শিশুরাম মণ্ডল এবং ভবতারণ চক্রবর্তী উভয়ই সোনামুখী যৌথ কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
বাঁকুড়া জেলার রাজনীতি
জর্জ ডেনেট

এডওয়ার্ড জর্জ ডেনেট (; জন্ম: ২৭ এপ্রিল, ১৮৭৯ - মৃত্যু: ১৫ সেপ্টেম্বর, ১৯৩৭) ডরসেটের আপওয়ে এলাকায় জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার ছিলেন। ১৯০৩ থেকে ১৯২৬ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করতেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন জর্জ ডেনেট।

কাউন্টি ক্রিকেট 
২৭ এপ্রিল, ১৮৭৯ তারিখে জর্জ ডেনেটের জন্ম। ১৯০৩ সালে গ্লুচেস্টারশায়ারের পক্ষে প্রথম খেলতে নামেন। গ্রীষ্মের ভেজা পিচে অপ্রত্যাশিত সহায়তা পেলেও প্রথম মৌসুমে তেমন সুবিধে করতে পারেননি তিনি। তবে, ১৯০৪ সালে ঐ সময়ের অন্যতম শীর্ষস্থানীয় বোলারে পরিণত হন। পিচের সহযোগিতা পেলে তিনি মৃত্যুদূতে পরিণত হতেন। এবড়োথেবড়ো, শক্ত পিচেও মাঝেমধ্যেই সফলতা পেতেন।

১৯০৪ থেকে ১৯১৪ সময়কালে একাধারে গ্লুচেস্টারশায়ারের পক্ষে কখনো ১০০ উইকেটের কম পাননি। ১৯৩০-এর দশকের শুরুতে কেন্টের টিচ ফ্রিম্যানের ন্যায় তিনিও গ্লুচেস্টারশায়ারের প্রধান বোলিং আক্রমণকারী ছিলেন। দলের সফলতা প্রাপ্তিতে তার উপরই নির্ভর করতো। ১৯০৬ সালে চেল্টেনহামে ওরচেস্টারশায়ারের বিপক্ষে খেলায় ১৫ উইকেট পান। একই বছরে ব্রিস্টলে এসেক্সের ইনিংসের ১০ উইকেটই তার দখলে চলে যায়।

১৯০৭ সালে সকল প্রথম-শ্রেণীর খেলা থেকে ২০১ উইকেট নিয়ে শীর্ষস্থানে চলে যান। ১৯১৩ সালে জ্যাক হবস সমৃদ্ধ অত্যন্ত শক্তিশালী সারের ব্যাটিংয়ের বিপক্ষে ১৫ উইকেট পান।

বিশ্বযুদ্ধে অংশগ্রহণ 
প্রথম বিশ্বযুদ্ধে সেনা কর্মকর্তা হিসেবে যোগদান করেন। ১৯২০ সালের পূর্ব-পর্যন্ত দায়িত্ব থেকে অব্যহতি পাননি তিনি। তবে, যুদ্ধের পূর্বেকার খেলা আর ফিরে পাননি। তাসত্ত্বেও ১৯২১ সালে আবারও ১০০ উইকেট পান।

১৯২৬ সালে ক্রিকেট খেলা থেকে অবসর গ্রহণ করেন। এরপর ক্রিকেট প্রশিক্ষণে যুক্ত হন। এ অবস্থাতেই ঐ বছরের আগস্টে কাউন্টির পক্ষে তিনটি খেলায় অংশ নিয়েছিলেন।

মূল্যায়ন 
সমগ্র খেলোয়াড়ী জীবনে ২,১৪৭টি প্রথম-শ্রেণীর উইকেট পান। এরফলে সর্বকালের সেরা উইকেট সংগ্রহকারীদের তালিকায় তিনি ২৩তম স্থান দখল করেছিলেন। কেবলমাত্র গ্ল্যামারগনের ডন শেফার্ডই ক্যাপবিহীন অবস্থায় অধিক উইকেট পেয়েছিলেন।

প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের পক্ষে খেলেন। দারুণ বোলিং পরিসংখ্যান গড়লেও টেস্ট ক্রিকেটে অংশগ্রহণ করার সুযোগ ঘটেনি জর্জ ডেনেটের। ঐ সময়ে তীব্র প্রতিযোগিতামূলক খেলার কারণে নিচু পর্যায়ের দলেও অংশগ্রহণ করতে পারেননি তিনি। ১৯১৩ সালের উইজডেন সংস্করণে বর্ষসেরা ক্রিকেটারের শক্ত প্রার্থী হওয়া সত্ত্বেও এর প্রতিষ্ঠাতা জন উইজডেনের মৃত্যুর ঊনত্রিশ বছর পর প্রকাশনার পঞ্চাশ বছর পূর্তিতে মনোনয়ন দেয়া হয়েছিল।

ব্যক্তিগত জীবন 
প্রায় সকল ধরনের খেলায় পারদর্শী ছিলেন জর্জ ডেনেট। ফুটবল, ফাইভস, বিলিয়ার্ডস ও গুলিচালনায় দক্ষতা দেখিয়েছেন। খেলোয়াড়ী জীবন থেকে অবসর গ্রহণের পর থেকেই আকস্মিকভাবে তার স্বাস্থ্যের ক্রমাবনতি ঘটতে থাকে। অতঃপর, ১৫ সেপ্টেম্বর, ১৯৩৭ তারিখে ৫৮ বছর বয়সে গ্লুচেস্টারশায়ারের লেকহাম্পটন এলাকায় জর্জ ডেনেটের দেহাবসান ঘটে।

তথ্যসূত্র

আরও দেখুন 
 চার্লি পার্কার
 জ্যাক নিউম্যান
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ 
 
 

১৮৭৯-এ জন্ম
১৯৩৭-এ মৃত্যু
আন্তর্জাতিক খেলাবিহীন ইংরেজ ক্রিকেটার
ইংরেজ ক্রিকেটার
ইনিংসে ১০ উইকেট লাভকারী ক্রিকেটার
ওয়েস্ট অব ইংল্যান্ডের ক্রিকেটার
গ্লুচেস্টারশায়ারের ক্রিকেটার
নর্থ ভার্সাস সাউথের ক্রিকেটার
প্লেয়ার্সের ক্রিকেটার
মেরিলেবোন ক্রিকেট ক্লাবের ক্রিকেটার
প্লেয়ার্স অব দ্য সাউথের ক্রিকেটার
প্রথম বিশ্বযুদ্ধের ব্রিটিশ সেনা কর্মকর্তা
ব্রিটিশ সেনা কর্মকর্তা
২০১৭ ফিফা ক্লাব বিশ্বকাপ

২০১৭ ফিফা ক্লাব বিশ্বকাপ (স্পন্সরজনিত কারণে আনুষ্ঠানিকভাবে আলিবাবা ক্লাউড দ্বারা পরিবেশিত ফিফা ক্লাব বিশ্বকাপ ইউএই ২০১৭ নামে পরিচিত) হলো ফিফা ক্লাব বিশ্বকাপের ১৪তম সংস্করণ, যেটি ফিফা দ্বারা সংগঠিত ৬টি মহাদেশীয় কনফেডারেশনের বিজয়ী ক্লাবদের মধ্যে আয়োজিত একটি ফুটবল প্রতিযোগিতা; একই সাথে আয়োজক দেশের জাতীয় লীগের বিজয়ী ক্লাবও প্রতিযোগিতায় অংশগ্রহণ করেছে। এই প্রতিযোগিতাটি ২০১৭ সালের ৬ই ডিসেম্বর হতে ১২ই ডিসেম্বর পর্যন্ত সংযুক্ত আরব আমিরাতে আয়োজিত হয়েছে।

স্পেনীয় লীগ লা লিগার ক্লাব রিয়াল মাদ্রিদ এই প্রতিযোগিতার সর্বশেষ প্রতিযোগিতাসহ ২ বারের এবং বর্তমান চ্যাম্পিয়ন। ২০১৬–১৭ উয়েফা চ্যাম্পিয়নস লীগ জয়ের মাধ্যমে রিয়াল মাদ্রিদ এই প্রতিযোগিতায় অংশগ্রহণের যোগ্যতা অর্জন করেছিল।

উত্তীর্ণ দল
নিম্নলিখিত দলগুলো এই প্রতিযোগিতায় অংশগ্রহণের জন্য উত্তীর্ণ হয়েছ।

নোট

মাঠ
এই প্রতিযোগিতার সকল খেলা দুটি স্টেডিয়ামে অনুষ্ঠিত হবে। স্টেডিয়াম দুটি হলো: আবুধাবির জায়েদ স্পোর্টস সিটি স্টেডিয়াম এবং আল আইনের হাজ্জা বিন জায়েদ স্টেডিয়াম।

ম্যাচ
২০১৭ সালের ৯ই অক্টোবর তারিখে, ১২:০০টায় সিইএসটি (ইউটিসি+২) আবুধাবিতে অবস্থিত দ্বিতীয় পর্বের ম্যাচ (প্রথম পর্বের বিজয়ীর সাথে এএফসি, ক্যাফ এবং কনকাকাফ দলের ম্যাচ) এবং সেমি-ফাইনালে দ্বিতীয় পর্বের বিজয়ীর প্রতিপক্ষ (কনমেবল এবং উয়েফার দল) নির্ধারণ করার জন্য একটি ড্র অনুষ্ঠিত হয়েছিল। এই ড্রয়ের সময়, এএফসি, ক্যাফ এবং কনমেবল থেকে দলগুলোর তাদের অবস্থান নিশ্চিত করেনি।

৯০ খেলার পর যদি একটি ম্যাচ সমতায় থাকে:

 অপনয়নমূলক ম্যাচের জন্য, অতিরিক্ত সময় খেলা হবে। অতিরিক্ত সময়ের পরও যদি খেলা সমতায় থাকে, পেনাল্টি শুট-আউটের মাধ্যমে বিজয়ী নির্ধারণ করা হবে।
 পঞ্চম এবং তৃতীয় স্থান নির্ধারণী ম্যাচের জন্য, কোন অতিরিক্ত সময় হেলা হবে না, সরাসরি পেনাল্টি শুট-আউটের মাধ্যমে বিজয়ী নির্ধারণ করা হবে।

নিম্নে সকল সময় উপসাগরীয় স্ট্যান্ডার্ড সময় (ইউটিসি+৪) অনুসারে উল্লেখ করা হয়েছে।

প্রথম পর্ব

দ্বিতীয় পর্ব

পঞ্চম স্থান নির্ধারণী ম্যাচ

সেমি-ফাইনাল

তৃতীয় স্থান নির্ধারণী ম্যাচ

ফাইনাল

সর্বোচ্চ গোলদাতা

চূড়ান্ত অবস্থান 
ফুটবলে পরিসংখ্যানগত কনভেনশন অনুসারে, অতিরিক্ত সময়ে নির্ধারিত ম্যাচগুলোর জয় এবং হার হিসেবে এবং পেনাল্টি শুট-আউটে নির্ধারিত ম্যাচগুলো ড্র হিসেবে গণনা করা হয়।

পুরস্কার
নিম্নলিখিত পুরস্কারগুলো টুর্নামেন্টের শেষে প্রদান করা হয়েছিল।

তথ্যসূত্র

বহিঃসংযোগ

 
২০১৭
২০১৭-এ ফুটবল
সংযুক্ত আরব আমিরাত দ্বারা আয়োজিত আন্তর্জাতিক ক্লাব ফুটবল প্রতিযোগিতা
২০১৭-এ এমিরাতি ফুটবল
ডিসেম্বর ২০১৭-এ এশিয়ায় আয়োজিত ক্রীড়া অনুষ্ঠান
তিরহুতা লিপি

তিরহুতা লিপি বা মিথিলাক্ষর  হচ্ছে মৈথিলী ভাষা লেখার জন্য ব্যবহার করা একটি লিপি। এই লিপিটির বিকাশ ১০ম শতকে বৰ্তমান বিহারের মিথিলা অঞ্চল ও নেপালের তরাই অঞ্চলে হয় বলে অনুমান করা হয়েছে। তিরহুতা লিপির প্ৰাচীনতম ব্যবহারের নমুনা ৯৫০ খ্রিষ্টাব্দের বিহারের সহোদরা মন্দিরে পাওয়া গেছে। তিরহুতা লিপির যথেষ্ট সাদৃশ্য অসমীয়া লিপি ও বাংলা লিপির সঙ্গে দেখা যায়। মৈথিলী ভাষী অধিকাংশ মানুষ ভাষাটি লেখার জন্য বৰ্তমানে তিরহুতা লিপির পরিবর্তে দেবনাগরী লিপি ব্যবহার করেন।

বৰ্ণমালা

স্বরবৰ্ণ

ব্যাঞ্জনবর্ণ

তথ্যসূত্ৰ 

লিপি
মিথিলার সংস্কৃতি
ব্রাহ্মী লিপি
মৈথিলী ভাষা
মিশিং স্বায়ত্তশাসিত পরিষদ

মিশিং স্বায়ত্বশাসিত পরিষদ অসমের একটি স্বায়ত্বশাসিত অঞ্চলের পরিষদ। মিশিং জনগোষ্ঠীর উন্নয়ন এবং স্বায়ত্ব শাসনের জন্য অসম সরকার ১৯৯৫ সালে এই পরিষদ গঠনের অধিসূচনা জারি করেছিল। ২০০৫ সালে অসম সরকার এই পরিষদ গঠন করে। মিচিং জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।।

এর বৰ্তমান মুখ্য কাৰ্যবাহী অধিকর্তা পরমানন্দ চায়েঙীয়া এবং পরিষদের মুখ্য কাৰ্যালয় ধেমাজি জেলার গোগামুখে অবস্থিত।

ব্ৰহ্মপুত্ৰ নদী ও সোবণশিরি নদীর মধ্যবর্তী ধেমাজি জেলা, শিবসাগর জেলা, লখিমপুর জেলা ও মাজুলী জেলার অংশ নিয়ে মিশিং স্বায়ত্বশাসিত পরিষদ গঠিত। এই অঞ্চলে বসবাস করা মিশিং জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।

এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।

তথ্যসূত্র

বহিঃসংযোগ

 মিচিং স্বায়ত্বশাসিত পরিষদ

ভারতের স্বায়ত্তশাসিত অঞ্চল
আসামের স্থানীয় সরকার
ভারতের স্বায়ত্তশাসিত জেলা পরিষদ
মিচিং জনগোষ্ঠী
ধেমাজি জেলা
দেউরী স্বায়ত্বশাসিত পরিষদ

দেউরী স্বায়ত্বশাসিত পরিষদ অসমের একটি স্বায়ত্বশাসিত অঞ্চলের পরিষদ। দেউরী জনগোষ্ঠীর উন্নয়ন এবং স্বায়ত্বশাসনের জন্য অসম সরকার ২০০৫ সালে এই পরিষদ গঠনের অধিসূচনা জারি করেছিল। ২০০৭ সালে অসম সরকার এই পরিষদ গঠন করে। দেউরী জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।।

এর বৰ্তমান মুখ্য কাৰ্যবাহী অধিকর্তা মাধব দেউরী এবং পরিষদের মুখ্য কাৰ্যালয় লখিমপুর জেলার নারায়ণপুরের ভীমবর দেউরী শহরে অবস্থিত।

যোরহাট জেলা, নগাঁও জেলা, ধেমাজি জেলা, ডিব্রুগড় জেলা, তিনসুকিয়া জেলা, শোণিতপুর জেলা, লখিমপুর জেলা ও মাজুলী জেলার অংশ নিয়ে দেউরী স্বায়ত্বশাসিত পরিষদ গঠিত। এই অঞ্চলে বসবাস করা দেউরী জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।

এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।

তথ্যসূত্র

বহিঃসংযোগ

 স্বায়ত্বশাসিত পরিষদ

আসামের প্ৰশাসন
রাভা হাজং স্বায়ত্তশাসিত পরিষদ

রাভা হাসং স্বায়ত্তশাসিত পরিষদ অসমের একটি স্বায়ত্তশাসিত অঞ্চলের পরিষদ। রাভা জনগোষ্ঠীর উন্নয়ন এবং স্বায়ত্বশাসনের জন্য অসম সরকার ১৯৯৫ সালে এই পরিষদ গঠনের অধিসূচনা জারি করেছিল। ২০০৫ সালে অসম সরকার এই পরিষদ গঠন করে। দেউরী জনজাতির অৰ্থনৈতিক, শৈক্ষিক, সামাজিক, সাংস্কৃতিক ও নৃগোষ্ঠীয় উন্নয়নের জন্য এই পরিষদ কাজ করে।

ইতিহাস
পরিষদের মুখ্য কাৰ্যালয় গোয়ালপাড়া জেলার দুধনৈ শহরে অবস্থিত।

কামরূপ জেলার রাণীর থেকে গোটা গোয়ালপাড়া জেলা নিয়ে রাভা হাসং স্বায়ত্তশাসিত পরিষদ গঠিত। এই অঞ্চলে বসবাস করা রাভা জনগোষ্ঠীর মানুষের দীৰ্ঘদিনের অভাব-অভিযোগ দূর করতে এই পরিষদ গঠন করা হয়েছিল।

এই পরিষদের প্ৰথম পরিষদীয় সাধারণ নিৰ্বাচন ২০১৩ সালে হয়েছিল।

তথ্যসূত্র

বহিঃসংযোগ
 রাভা হাসং স্বায়ত্তশাসিত পরিষদ

আসামের স্থানীয় সরকার
২০১৩-এ আসামে প্রতিষ্ঠিত
গোয়ালপাড়া জেলা
আসামের স্বায়ত্তশাসিত পরিষদ ও উন্নয়ন পরিষদের তালিকা

প্রশাসনের সুবিধার জন্য ভারতে স্বায়ত্তশাসনের ব্যবস্থা আছে। সরকার স্থানীয় জনজাতীয় লোকের প্রত্যক্ষ যোগদানের জন্য ভারতের সংবিধানের ষষ্ঠ অনুসূচীর আধারে কিছু স্বায়ত্বশাসিত পরিষদ গঠন করা হয়। ভারতে কেন্দ্রীয় সরকার স্থাপন করা স্বায়ত্বশাসিত অঞ্চলসমূহ সংবিধানের ষষ্ঠ অনুসূচীর আধারে ক্ষমতা লাভ করে। সেইমত রাজ্যসরকারও জনজাতীয় লোকদের জন্য স্বায়ত্তশাসিত পরিষদের গঠন করে। জনজাতীয় লোকদের সামাজিক, আর্থিক, শৈক্ষিক, নৃগোষ্ঠীয় এবং সাংস্কৃতিক উন্নয়নর জন্য এই পরিষদ সমূহ গঠন করা হয়।

স্বায়ত্তশাসিত পরিষদ 
সংবিধানের ষষ্ঠ অনুসূচী অনুসারে আসামে মোট তিনটি স্বায়ত্তশাসিত পরিষদ আছে।
সেইগুলি হল,
 বড়োল্যান্ড ক্ষেত্রীয় পরিষদ
 ডিমা হাছাও স্বায়ত্তশাসিত জেলা পরিষদ, এবং
 কার্বি আংলং স্বায়ত্তশাসিত জেলা পরিষদ
এছাড়াও আসাম সরকার জনজাতীয় লোকদের উন্নয়নের জন্য মোট ছয়টি স্বায়ত্তশাসিত পরিষদ গঠন করেছে। সেইগুলি হল,
 রাভা হাসং স্বায়ত্তশাসিত পরিষদ
 মিচিং স্বায়ত্তশাসিত পরিষদ
 তিয়া স্বায়ত্তশাসিত পরিষদ
 দেউরী স্বায়ত্তশাসিত পরিষদ
 ঠেঙাল কাছাড়ি স্বায়ত্তশাসিত পরিষদ
 সোনোয়াল কাছাড়ি স্বায়ত্তশাসিত পরিষদ

উন্নয়ন পরিষদ 
আসাম সরকার আসামের অনগ্রসর সম্প্রদায়ের সকলের জন্য কিছু উন্নয়ন পরিষদ গঠন করেছে। অনগ্রসর সম্প্রদায়ের আর্থসমাজিক উন্নয়ন এই পরিষদ সমূহের মূল লক্ষ্য। ক্ষমতা ও দায়িত্বের বিকেন্দ্রীকরণের মাধ্যমে এই পরিষদসমূহের উন্নয়নের সুবিধা করে দেওয়া হয়। বিভিন্ন সরকারী কার্য এবং প্রকল্পসমূহ নিজ নিজ পরিষদে সুচারুভাবে রূপায়ণ করা এই পরিষদসমূহের অন্যতম উদ্দেশ্য। প্রতিটি উন্নয়ন পরিষদে ১৫ জন থেকে ২৫ জন সদস্য এবং একজন অধ্যক্ষ থাকে। আসামে বর্তমান ৩৩ টি উন্নয়ন পরিষদ আছে। সেইগুলি হল,
 মরাণ উন্নয়ন পরিষদ
 মটক উন্নয়ন পরিষদ
 মাইমল উন্নয়ন পরিষদ
 মরিয়া উন্নয়ন পরিষদ
 গোর্খা উন্নয়ন পরিষদ
 চুতীয়া উন্নয়ন পরিষদ
 আদিবাসী উন্নয়ন পরিষদ
 নাথ যোগী উন্নয়ন পরিষদ
 কোঁচ রাজবংশী উন্নয়ন পরিষদ
 বিষ্ণুপুরীয়া মণিপুরী উন্নয়ন পরিষদ
 টাই আহোম উন্নয়ন পরিষদ
 মেছ কাছাড়ি উন্নয়ন পরিষদ
 মণিপুরী উন্নয়ন পরিষদ
 সাধারণ জাতি উন্নয়ন পরিষদ
 চিংফৌ (মান টাই) উন্নয়ন পরিষদ
 আমৃ কার্বি উন্নয়ন পরিষদ
 শরণীয়া কাছাড়ি উন্নয়ন পরিষদ
 বরাক উপত্যকা পার্বত্য জনজাতি উন্নয়ন পরিষদ
 চাহ জনজাতি উন্নয়ন পরিষদ
 অনুসূচীত জাতি উন্নয়ন পরিষদ
 চাউদাং উন্নয়ন পরিষদ
 মদাহী উন্নয়ন পরিষদ
 কুমার উন্নয়ন পরিষদ
 হাজং উন্নয়ন পরিষদ
 চুট উন্নয়ন পরিষদ
 গরীয়া উন্নয়ন পরিষদ
 বর্মন কাছাড়ি উন্নয়ন পরিষদ
 কার্বি আংলঙের বাইরে অন্য স্থানে বাস করা কার্বি মানুষদের জন্য উন্নয়ন পরিষদ
 হিন্দীভাষী উন্নয়ন পরিষদ
 বাংলাভাষী উন্নয়ন পরিষদ
 জ্বলহা উন্নয়ন পরিষদ
 ব্রাহ্মণ উন্নয়ন পরিষদ
 কলিতা উন্নয়ন পরিষদ

তথ্য উৎস 

আসামের প্রশাসন
বড়োল্যান্ড আঞ্চলিক পরিষদ

বড়োল্যান্ড ক্ষেত্রীয় পরিষদ (; সংক্ষেপে বিটিসি) আসামের এক স্বায়ত্বশাসিত অঞ্চলের পরিষদ। আসামের বড়োল্যান্ড অঞ্চলে শাসন কার্য সম্পাদন করার জন্য এই পরিষদের গঠন করা হয়েছিল। ২০০৩ সালের ১০ ফেব্রুয়ারি তারিখে এই পরিষদ স্থাপন করা হয়েছিল। এতে মোট ৪৬ জন কার্যকরী সদস্য আছে এবং প্রত্যেকের নিজ কেন্দ্র আছে। বড়োল্যান্ড ক্ষেত্রীয় পরিষদের অন্তর্গত অঞ্চলকে সরকারীভাবে বড়োল্যান্ড ক্ষেত্রীয় জেলাসমূহ বা বড়োল্যান্ড টেরিটোরিয়াল এরিয়া ডিষ্ট্রিক্টস সংক্ষেপে বিটিএডি বলে। বড়োল্যান্ড ক্ষেত্রীয় পরিষদের প্রমুখ হচ্ছে হাগ্রামা মহিলারী এবং উপপ্রমুখ কেম্পা বরগয়ারী। এর মুখ্য কার্যালয় কোকরাঝাড়ের বড়োফা শহরে অবস্থিত।

বড়োল্যান্ড ক্ষেত্রীয় জেলাসমূহে মোট চারটি জেলা আছে। সেগুলি হল, কোকড়াঝাড় জেলা, বাক্সা জেলা, ওদালগুড়ি জেলা এবং চিরাং জেলা। এই জেলাসমূহ পূর্বের কোকড়াঝাড় জেলা, বঙাইগাঁও জেলা, বরপেটা জেলা, নলবারী জেলা, কামরূপ জেলা, দরং জেলা এবং শোণিতপুর জেলার কিছু কিছু অংশ নিয়ে গঠিত। এই অঞ্চলের মোট ক্ষেত্রফল ৮,৮২২ বর্গ কি.মি. অর্থাৎ আসামের মোট ক্ষেত্রফলের ১১%। এই অঞ্চলে বহু সংরক্ষিত জনজাতীয় অঞ্চল আছে। ভারতের সংবিধানের ষষ্ঠ অনুসূচীত সংশোধনের মাধ্যমে এটির স্থাপনা করা হয়েছিল।

এই অঞ্চল ভারতের অন্য অঞ্চলের তুলনায় অল্প অনগ্রসর। অঞ্চলটির মূল অর্থনীতি কৃষিভিত্তিক।

ধর্ম এবং ভাষা

তথ্যসূত্র

আসামের প্রশাসন
ভারতের স্বায়ত্তশাসিত অঞ্চল
লিওনার্দো বালের্দি

লিওনার্দো বালের্দি রোসা (জন্ম ২৬শে জানুয়ারী ১৯৯৯) হলেন একজন আর্জেনটাইন পেশাদার ফুটবলার যিনি জনপ্রিয় জার্মান ফুটবল ক্লাব বরুসিয়া ডর্টমুন্ড-এর হয়ে খেলে থাকেন।

খেলোয়াড়ী জীবন 
বালের্দি, ২০১৮ সালের ২৭শে আগস্টে, বোকা জুনিয়র্সের হয়ে আর্জেন্টিনীয় পেশাদার ফুটবল লিগ আর্জেন্টাইন প্রিমেরা ডিভিশন-এ আরেক আর্জেন্টিনীয় ফুটবল ক্লাব ক্লাব আল্টেন্টিকো হুরাকাহান-এর বিপক্ষে হওয়া ম্যাচে প্রথম একাদশে মাঠে নামেন। যদিও তিনি বোকা জুনিওর্সের হয়ে মাত্র ৫ বার মাঠে নেমেছিলেন, (সব মিলিয়ে সর্বমোট ৪৫০ মিনিট মাঠে ছিলেন), বালের্দির আচমকা কৃতি দেখে আর্জেন্টিনীয় ফুটবল ভক্ত এবং ফুটবল কর্তাদের মধ্যে খুব কম সময়ে খ্যাতি অর্জন করে নেন এবং তাকে আর্জেন্টিনার সেরা ডিফেন্ডার হিসাবে  সম্বোধন করা হয়।

২০১৯ সালে বালের্দি, জনপ্রিয় জার্মান ফুটবল ক্লাব বরুসিয়া ডর্টমুন্ড-এর সাথে সাড়ে চার বছরের চুক্তি করতে রাজি হয়। কয়েকটি আর্জেন্টিনীয় সংবাদ মাধ্যমের মতে, ডর্টমুন্ড এই মেধাবী সেন্ট্রাল ডিফেন্ডারের জন্য ১৫ মিলিয়ন ইউরো (€) খরচ করতে সম্মত হয়েছে। তবে অতিরিক্ত ২ মিলিয়ন ইউরোও অন্য খরচ বাবদ ব্যয় করা হয়ে থাকতেথাকতে পারে।

তথ্যসূত্র

বহিঃসংযোগ

১৯৯৯-এ জন্ম
জীবিত ব্যক্তি
আর্জেন্টিনীয় ফুটবলার
ফুটবল রক্ষণভাগের খেলোয়াড়
বরুসিয়া ডর্টমুন্ডের খেলোয়াড়
বুন্দেসলিগার খেলোয়াড়
বরুসিয়া ডর্টমুন্ড ২-এর খেলোয়াড়
লিগ ১-এর খেলোয়াড়
ওলাঁপিক দ্য মার্সেইয়ের খেলোয়াড়
আর্জেন্টিনার আন্তর্জাতিক যুব ফুটবলার
আর্জেন্টিনার অনূর্ধ্ব-২০ আন্তর্জাতিক ফুটবলার
আর্জেন্টিনীয় প্রবাসী ফুটবলার
আর্জেন্টিনার আন্তর্জাতিক ফুটবলার
বোকা জুনিয়র্সের খেলোয়াড়
আর্জেন্টিনীয় প্রথম বিভাগের খেলোয়াড়
রেগিওনাললিগার খেলোয়াড়
জার্মানিতে প্রবাসী ফুটবলার
ফ্রান্সে প্রবাসী ফুটবলার
আর্জেন্টিনীয় পুরুষ ফুটবলার
ফুটবল সেন্ট্রাল ডিফেন্ডার